Un clip fals despre otrăvirea pădurilor din Vatra Dornei a devenit viral pe internet. Explicațiile șefului Ocolului Silvic
Un video despre pădurile din Vatra Dornei care ar fi otrăvite chimic a stârnit îngrijorarea pe site-urile de socializare. Clipul, devenit viral, prezintă așa-zise capcane, cu otravă pentru păduri, care de fapt sunt cu totul altceva, iar așa-ziși brazi uciși sunt molizi sănătoși, după cum spune Romsilva într-o postare menită să dezmintă informațiile false. Șeful Ocolului Silvic Vatra Dornei Ionuț Abudnariței a explicat, vineri pentru Digi24, că nu este vorba despre nicio otravă, iar dispozitivele care apar în video sunt de fapt niște curse feromonale menite să protejeze pădurile.